U Báby - U Lomu

U Báby - U Lomu je prírodná pamiatka ev. č. 459, nachádza sa 2 km severozápadne od dediny Žihle v okrese Plzeň-sever. Správa AOPK Plzeň. Predmet ochrany Predmetom ochrany je skupina žulových balvanov. Chránené územie je rozdelené na dve plochy: v prvej časti sa nachádzajú veľké balvany nazývané Bába a Dědek. Vznikli bochníkovitým zvetrávaním a rozpadom hrubozrnnej biotickej žuly tisského masívu nad susednou Žihelskou brázdou, vyplnenou mäkkými permokarbónskymi usadeninami. Rozdiel bol príčinou erózie, ktorá dala vzniknúť zaujímavým geomorfologickým útvarom, medzi ktorými obrie balvany vynikajú. Druhá časť U Lomu leží 1 km západnejšie a je tvorená skupinou menších balvanov vytvárajúcich malé skalné mesto. Ich vznik je obdobný ako pri Bábe a Dědkovi. Prírodná pamiatka je prístupná po žltej turistickej trase. Referencie Pozri aj Zoznam chránených území v okrese Plzeň-sever Iné projekty Commons ponúka multimediálne súbory na tému U Báby - U Lomu Externé odkazy Výnos Ministerstva školstva a národnej osvety o ochrane prírodných pamiatok Na stránke BioLib.cz www.ou-zihle.cz/viklany.html lokality.geology.cz/1909